यह एक क्लासिक केस है जो यह दिखाता है कि हमारे सिस्टम में किस तरह की गड़बड़ियां हैं और किस चीज ने देश की राजनीति को ग्रस्त कर रखा है। अगुस्ता वेस्टलैंड डील की शुरुआत वाजपेयी सरकार में हुई थी और हेलीकॉप्टर में स्पेसिफिकेशन बदलाव के आदेश 2003 में दिए गए थे जब एनडीए की सरकार थी। ऐसा आरोप लगाया गया कि यह अगुस्ता वेस्टलैंड को मदद पहुंचाने के लिए किया गया था और लाखों यूरो तब और बाद में दिए गए थे। वाजपेयी की सरकार 2004 में चुनाव हार गई और मनमोहन सिंह प्रधानमंत्री बन गए। यह डील उन्हीं के कार्यकाल में तय हुई। घोटाला 2014 के चुनाव के समय लोगों के सामने आया।